b"\n_START_ARTICLE_\nPost punk\n_START_PARAGRAPH_\nPost punk er en rockgenre, som opstod i slutningen af 1970'erne og i 1980'erne. Den udviklede sig fra punk rock som en reaktion mod 1970'ernes popul\xc3\xa6rmusik. Post punk var p\xc3\xa5virket af mange forskellige former for musik, s\xc3\xa5som rock 'n' roll, ska, reggae, power pop, elektronisk musik, disco, funk og andet. Hvor den originale punk rock bev\xc3\xa6gelse havde v\xc3\xa6ret vred og udadreagerende, var post punk derimod mere indadvendt og eftert\xc3\xa6nksom._NEWLINE_Det aarhusianske band Klich\xc3\xa9 regnes for et af Danmarks f\xc3\xb8rste post punk bands og deres album Supertanker fra 1980, er anerkendt som et af de mest betydningsfulde albums i dansk rockhistorie."